Paterna reivindica l'eliminació de la violència masclista
22/11/2018

# Paterna reivindica l'eliminació de la violència masclista

[![Paterna reivindica l'eliminació de la violència masclista  ](/images/noticias/2018/11/banner-violencia-machista-val.jpg)](/images/noticias/2018/11/banner-violencia-machista-val.jpg)

22.11.2018

L'Ajuntament commemora el Dia Internacional de l'Eliminació de la Violència de Gènere amb un variat programa d'activitats que es desenvoluparà del 22 al 26 de novembre

Amb motiu de la celebració del Dia Internacional de l'Eliminació de la Violència de Gènere, l'Ajuntament de Paterna ha organitzat un ampli programa d'activitats dirigides a conscienciar sobre la importància de continuar treballant en l'eliminació d'aquesta xacra social. 

Així ho ha expressat la regidora de la Dona, Paqui Periche qui ha assenyalat que “_és fonamental que tant l'Administració com la ciutadania s'impliquen en la lluita per eliminar la violència masclista de la societat, i des de l'Ajuntament volem commemorar tan assenyalada data amb una programació que convide a la reflexió i mobilització dels paterners i paterneres_”.

Les activitats començaran el **dijous 22 de novembre** amb un cinefórum sobre violència de gènere en el Teatre Capri a les 17 h.

El **divendres 23**, a les 18.30 h se celebrarà una marxa cívica pel municipi seguida de la lectura d'un manifest contra la violència de gènere per part de les autoritats i associacions del municipi a les 19 hores a la porta de l'Ajuntament.

El Teatre Capri acollirà durant la vesprada del **dissabte 24** una jornada de conscienciació que arrancarà a les 18 hores amb una lectura de relats contra la violència de gènere de diferents associacions de Paterna i una exhibició de dansa tradicional de l'associació de Dones Africanes de Paterna.

A més, a les 18.30 h, es presentarà l'aplicació per a telèfons mòbils StopIt, desenvolupada per un grup d'estudiants de Paterna que té com a objectiu ajudar a les mates a defensar-se de la violència de gènere.

El **diumenge 25 de novembre**, l'Agrupació Cultural de Radioaficionats de Paterna, retransmetrà una programació especial amb motiu del Dia Contra la Violència de Gènere des de l'esplanada del coetòdromo.

A més, l'Ajuntament facilitarà aqueix dia un autobús gratuït perquè totes les persones que ho desitgen puguen participar en la manifestació convocada a València contra la violència de gènere. L'autobús eixirà a les 9.30 h des de l'esplanada del coetòdromo i les inscripcions hauran de realitzar-se abans del 21 de novembre en el Gran Teatre.

Finalment, el **dilluns 26 de novembre** a les 18.30 h en el Teatre Capri, tindrà lloc la presentació del llibre “Descontando hasta cinco” de Susana Gisbert, especialista en violència de gènere i portaveu de la Fiscalia Provincial de València.